**1 - בית יוסף אורח חיים סימן קסז**

א ויבצע ממקום היפה שבפת במקום שנאפה היטב. בפרק חלק (סנהדרין קב:) אמרינן דבעי למישרא המוציא מהיכא דקרים בישולא ופירש רש"י מהיכא דקרים בישולא דריפתא ממקום שנקרמין פניה של פת בתנור דהיינו מלמעלה או מסביבות הפת או משוליו אבל באמצע לא שאם הביאו לפניו פרוסה של לחם לא יהא בוצע ומברך אלא משולי הפת ולא מאמצעיתו לישנא אחרינא מהיכא דקדים כלומר מהיכא שמקדים לאפות והיינו הך לישנא אחרינא מהיכא דגמר בישולא ממקום שהלחם אפוי הרבה ולא מאותו מקום שקורין בשו"ל וראשון נראה עכ"ל. ודברי רבינו נראים שהם כלשון אחרון וכן נראה מדברי הרמב"ם שכתב בפ"ז מהלכות ברכות (ה"ג) ואינו בוצע אלא ממקום שבישל יפה יפה. ובמסכת דרך ארץ (זוטא פ"ד) (רבה סוף פ"ו) תניא לא יפרוס אדם המוציא ממקום הרך אלא ממקום הקשה. והגהות מיימוניות כתבו בפרק הנזכר (אות ג) בשם ספר המצות שיש לבצוע מצד התחתון של פת ששם מתבשל תחלה כי שם נדבק תחלה וכן נוהגים בצרפת אבל באשכנז נוהגים לבצוע מצד העליון כי אומרים ששם מתבשל תחלה והר"ם היה חותך חתך אחד משני צדדין לצאת ידי שניהם ע"כא:

ויחתוך פרוסת הבציעה ויניחנה מחוברת לפת וכו'. בפרק כיצד מברכין (לט.) אמר רב חייא בר אשי פת הצנומה בקערה מברכין עליה המוציא ופליגא דרבי חייא דא"ר חייא צריך שתכלה ברכה עם הפת כלומר צריך שתכלה ברכת המוציא עם פריסת הפרוסה מן הפת והאי פרוס ועומד הוא מתקיף לה רבא מאי שנא צנומה דלא דכי כליא ברכה אפרוסה כליא על הפת נמי כי קא גמרה אפרוסה גמרה אלא אמר רבא מברך ואח"כ בוצע ואסיקנא דהלכתא כרבא. ופירש רש"י מברך ואח"כ בוצע גומר כל הברכה ואח"כ מפריש הפרוסה דכליא ברכה אפת שלם וכן כתב הרמב"ם בפ"ז מהלכות ברכות (ה"ב) משלים הברכה ואח"כ בוצע וה"ר דוד אבודרהם (ע' שט"ז) שפסק כמאן דאמר דצריך שתכלה ברכה עם הפת טעות הוא בידו. וכתב ה"ר יונה (כז: ד"ה מתקיף) אלא אמר רבא מברך ואחר תשלום כל הברכה בוצע ויש שחוששין מפני זה ואינם רוצים לחתוך הפת בסכין קודם הברכה ואומרים שאם חותכין אותו בסכין אף על פי שדבק הוא בפת לא הויא שלמה ואין זה נראה שיותר נכון הוא שיחתוך אותו בסכין תחלה ויהיה דבוק בפת ולאחר תשלום הברכה יבצע אותו הפת משיברך ויחתוך אותו בסכין קודם אכילה שזה יראה הפסקה וכדבריו כתבו התוספות (שם ע"ב ד"ה והלכתא) והרא"ש (סי' יט) והמרדכי (סי' קכח) וכן כתבו הגהות מיימוניות בפ"ז מהלכות ברכות (אות ו) בשם הר"ם. וזהו שכתב רבינו ויחתוך פרוסת הבציעה ויניחנה מחוברת לפת וכו'. וכתבו התוספות והמרדכי ומיהו בשבת נכון להחמיר ולברך קודם שיחתוך שלא תשמט ידו לבצוע קודם שתכלה הברכה שאז לא יהיה לו לחם משנהב:

וצריך לחתוך מעט שאם יאחוז בפרוסה שיעלה שאר הככר עמו דאם לא כן חשוב כפרוס. כן כתב שם הרא"ש והביא ראיה מדתנן בפרק שלישי דטבול יום (מ"א) רבי מאיר אומר אם אוחז בגדול והקטן עולה עמו הרי הוא כמוהו רבי יהודה אומר אם אוחז בקטן והגדול עולה עמו הרי הוא כמוהו והלכה כרבי יהודה וכן כתבו הגהות מיימוניות בפ"ז (שם) בשם הר"ם ואף על פי שההגהות כתבו אחר זה שרבינו ברוך כתב דאין לחוש לכך כיון שסוף סוף יש לחתוך ולבצוע לית לן בה וקרי שפיר שלם הוי ליה יחיד לגבי הר"ם והרא"ש ז"ל ועוד שאין טעם בדבריו:

ושיעור הפרוסה כתב הרמב"ם לא יבצע פרוסה קטנה וכו'. בפ"ז מהלכות ברכות (ה"ג) ונראה שלמד כן מדאמרינן בפרק שלשה שאכלו (ברכות מו.) בעל הבית בוצע כדי שיבצע בעין יפה אלמא שאם פורס פרוסה קטנה לאו עין יפה הוא וברוקח (סי' שכט ד"ה הלכות) ירושלמי (ברכות פ"ו ה"א) שיעור בציעה אית דאמרי כזית ואית דאמרי פחות מכזיתג:

**2 - שולחן ערוך אורח חיים הלכות בציעת הפת, סעודה, וברכת המזון סימן קסז סעיף א**

בוצע בפת, א <א> במקום שנאפה [א] היטב, (\* (ב) <ב> ובפת דידן יש לבצוע (ג) ב בצד הפת ויחתוך מעט מצד העליון והתחתון) (הגהות מיימוני פ"ז מהלכות ברכות), (ד) ג ויחתוך פרוסת הבציעה; \* <ג> וצריך לחתוך (ה) מעט, שאם יאחוז בפרוסה יעלה שאר ככר עמו, (ו) שאל"כ ד חשוב כפרוסה, (ז) ויניחנה מחוברת לפת ויתחיל לברך ואחר שסיים הברכה יפרידנה, כדי שתכלה הברכה בעוד שהפת שלם; ולא יבצע פרוסה (ח) קטנה, מפני שנראה כצר עין, ולא פרוסה (ט) יותר מכביצה, מפני שנראה כרעבתן. הגה: (י) ה ובשבת לא יחתוך בככר עד אחר הברכה, כדי שיהיו הככרות שלימות (תוס' ומרדכי פ' כיצד מברכין). ומ"מ אם שכח וחתך כמו בחול, (יא) אינו מזיק (מרדכי). ונראה הא דלא יבצע יותר מכביצה, היינו דוקא בחול ואוכל לבדו, (יב) אבל בשבת (יג) או שאוכל עם הרבה בני אדם וצריך ליתן (יד) ו מן הפרוסה (טו) ז לכל אחד כזית, מותר לבצוע כפי מה שצריך לו. וע"ל סי' רע"ד.

**3 - משנה ברורה סימן קסז ס"ק י**

(י) ובשבת - וה"ה [ו] ביום טוב מפני שצריך לברך על לחם משנה חיישינן שמא תשבר כולה קודם הברכה [ז] או עכ"פ שמא יחתוך כ"כ בעומק שכשיאחז בפרוסה לא יעלה הככר עמו והוי כפרוס לגמרי ואנן לחם משנה בעינן וע"כ טוב יותר שלא יחתוך כלל ואף דעי"ז יצטרך ע"י החתיכה לשהות קצת בין הברכה לאכילה לא חשיבא הפסק כיון דהוא צורך אכילה [ח] אלא דבחול מחמרינן לעשות ע"צ היותר טוב:

**4 - ביאור הלכה על שולחן ערוך אורח חיים הלכות בציעת הפת, סעודה, וברכת המזון סימן קסז סעיף א**

וצריך לחתוך מעט - עיין במ"ב ולפ"ז פשוט דהיכא שלא יהיה שהיה בשבירתה אחר הברכה כגון בככר קטן ודק א"צ לחתוך כלל קודם אכילה וכ"כ הגר"ז:

**5 - וזאת הברכה עמ' 16**

בשבת ויום טוב שצריך לברך על לחם משנה שלמים אין לחתוך מהחלות לפני שמברך שמא יחתוך בשיעור שיעשה פרוסה. ויש עושים רושם חיתוך קטן בחלות לפני הברכה – מובא מ"א רעד:א. וצ"ע אם לא יוצא שכרו בהפסדו בשהיה שמחפש החתך. וי"א שטוב שלא לרשום כלל – מובא בכה"ח יח